                             højesterets dom
                      afsagt torsdag den 25. september 2014
sag 357/2012
(2. afdeling)
ftf for danske psykomotoriske terapeuter
som mandatar for a
(advokat per frydenreim møller)
mod
høje-taastrup kommune
(advokat jørgen vinding)
i tidligere instans er afsagt dom af østre landsrets 10. afdeling den 17. december 2012.
i pådømmelsen har deltaget fem dommere: lene pagter kristensen, thomas rørdam, vibeke
rønne, lars hjortnæs og jens kruse mikkelsen.
påstande
appellanten, ftf for danske psykomotoriske terapeuter som mandatar for a, har påstået
sagen hjemvist til realitetsbehandling ved østre landsret.
indstævnte, høje-taastrup kommune, har påstået stadfæstelse.
højesterets begrundelse og resultat
a blev afskediget fra sin stilling som psykomotorisk terapeut (tidligere benævnt afspændings-
pædagog) hos høje-taastrup kommune med udgangen af august 2011. afskedigelsen skete
som følge af nedlæggelse af hendes stilling i forbindelse med en omorganisering i kommunen,
hvor der bl.a. blev hjemtaget visse opgaver fra eksterne leverandører, og hvor der samtidig
blev ansat to fysioterapeuter og en ergoterapeut.
                                                   - 2 -
hendes fagforening, danske psykomotoriske terapeuter, har overladt aftale- og forhandlings-
retten til danske fysioterapeuter, og hun var derfor under sin ansættelse omfattet af overens-
komsten for ergoterapeuter og fysioterapeuter, jf. protokollat 2 til overenskomsten. efter
overenskomstens § 16 behandles spørgsmål, om en afskedigelse er rimeligt begrundet i den
ansattes eller kommunens forhold, ved forhandling mellem overenskomstparterne og om nød-
vendigt ved et afskedigelsesnævn nedsat ad hoc. et afskedigelsesnævn består efter § 16, stk.
6, af fem medlemmer, hvoraf to udpeges af kl og to udpeges af danske fysioterapeuter hen-
holdsvis ergoterapeutforeningen. opmanden udpeges af arbejdsrettens formand i overens-
stemmelse med arbejdsretslovens § 27.
under denne sag har ftf for danske psykomotoriske terapeuter som mandatar for a nedlagt
påstand om betaling af en godtgørelse på 60.000 kr. for usaglig afskedigelse, jf. overenskom-
stens § 16, stk. 7. kravet er rejst ved domstolene og ikke ved det beskrevne afskedigelses-
nævn under henvisning til, at et afskedigelsesnævn nedsat i overensstemmelse med § 16, stk.
6, på grund af sin sammensætning ikke i den konkrete sag vil give hende en retssikkerheds-
mæssigt fuldt betryggende behandling, da nævnet ikke vil være upartisk, jf. den europæiske
menneskerettighedskonventions artikel 6, stk. 1. dette begrundes med, at de to medlemmer,
der skal udpeges af danske fysioterapeuter, i den konkrete sag må befrygtes på forhånd at
være mest tilbøjelige til at varetage deres egen faggruppes beskæftigelsesmuligheder ved at
modvirke konkurrence fra psykomotoriske terapeuter.
efter arbejdsretslovens § 22, stk. 1, jf. § 11, stk. 2, indebærer den behandling ved afskedigel-
sesnævn/faglig voldgift af spørgsmål om urimelig afskedigelse, der er foreskrevet i overens-
komsten, at sag herom ikke kan anlægges ved de almindelige domstole, medmindre den fag-
lige organisation har afstået fra at iværksætte fagretlig behandling af kravet.
indsigelsen om, at et afskedigelsesnævn nedsat i overensstemmelse med overenskomstens §
16, stk. 6, ikke i den konkrete sag vil kunne være upartisk, må gøres gældende enten under en
sag om voldgiftsaftalens fortolkning anlagt ved arbejdsretten i medfør af arbejdsretslovens §
11, stk. 1, jf. § 9, stk. 1, nr. 7, eller – hvis der nedsættes et afskedigelsesnævn, hvis sammen-
sætning findes betænkelig – ved at der rejses habilitetsindsigelse mod et eller flere af nævnets
medlemmer, jf. arbejdsretslovens § 26, stk. 1. da den retlige prøvelse ved både arbejdsretten
og afskedigelsesnævnet må anses for retssikkerhedsmæssigt fuldt betryggende, herunder med
                                               - 3 -
hensyn til inddragelse af kravene i den europæiske menneskerettighedskonvention, kan en
afvisning af behandling af as krav ved de almindelige domstole ikke anses for at indebære en
krænkelse af konventionens artikel 6, stk. 1.
 højesteret stadfæster herefter landsrettens dom.
                                     thi kendes for ret:
landsrettens dom stadfæstes.
i sagsomkostninger for højesteret skal ftf for danske psykomotoriske terapeuter som man-
datar for a betale 30.000 kr. til høje-taastrup kommune.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
